[{"text_idx": "#000002", "text": "\u201cAu\u0306tuno estas la plej bela viva periodo\u201d \u2013 Klubkunveno la 13-an de marto 2023"}, {"text_idx": "#000003", "text": "Sub tiu slogano, la renkontig\u0302o de esperantistoj okazis la 13-an de marto en la Urba Kultura Centro."}, {"text_idx": "#000004", "text": "La supra slogano reflektig\u0302is kaj konfirmig\u0302is dum la renkontig\u0302o, kies partoprenantoj estis homoj de \u201cau\u0306tuna\u201d ag\u0302o- membroj de Centro de Interkultura Edukado. La renkontig\u0302o estis dedic\u0302ita al la fondintino kaj gvidantino de CEM ."}, {"text_idx": "#000006", "text": "Unu monaton post s\u0302ia morto, ni honorigis s\u0302ian personecon en la klub-renkontig\u0302o per prezentado de s\u0302ia biografio kaj aktivaj\u0302oj. La multmedia prezentado enhavis informojn pri la nekutima socia aktivulino, la fondinto kaj prezidantino de CEM. La prezentado estis ric\u0302e ilustrita per fotoj kaj fragmentoj de muzik-teatra spektaklo, kiuj konfirmas la belajn ideojn, efektivitaj en projektoj, ankau\u0306 s\u0302ian impresan kreivecon kaj literaturan kaj artistan talenton."}, {"text_idx": "#000007", "text": "La pasio de SP. Halina Komar estis Esperanto, per kio s\u0302i kunligis generaciojn kaj instruis toleremon .S\u0302i kapablis krei kontaktojn kaj konvinki homoj al kuna realigigado de projektoj, kies beneficianoj estis precipe grandaj amasoj de senioroj kaj junuloj. C\u0302ion, kion s\u0302i faris dum sia vivo ,donis al s\u0302i g\u0302ojon kaj kontenton, kaj al ricevantoj de s\u0302iaj agoj malfermadis \u201cfenestron al la mondo\u201d, donis eblecon por akiri sciojn kaj kapablojn, por disvolvgi talentojn kaj interesojn konforme al la slogano \u201cAu\u0306tuno estas la plej bela viva periodo\u201d. Estas periodo, pri kiu oni devas g\u0302ui ..."}, {"text_idx": "#000010", "text": "\u2192 Galerio, malfrue Halina Komar"}, {"text_idx": "#000011", "text": "Multmedian prezentaj\u0302on pri la vivo kaj agoj de Halina Komar preparis kaj prezentis Maria Baran, Alicja kaj Janusz Skalscy kaj Jolanta Kieres. Por homoj, kiuj ne konis s\u0302in persone,g\u0302i estis emocia \u201crenkontig\u0302o kun interesa homo\u201d, kaj por tiuj, kiuj konis kaj kunlaboris kun s\u0302i,g\u0302i estis \u201csentimenta vojag\u0302o en la pasinteco\u201d."}, {"text_idx": "#000012", "text": "Post la prezentado, en libera kaj gaja etoso, la grupo de 30 klubanoj festis la nomtagojn de solenizantinoj, kiuj estis du Boz\u0307eny, kvar Krystyny kaj unu Jo\u0301zefa. Estis koraj deziroj, kantita en la pola kaj Esperanto \u201ccent jaroj- sto lat\u201d, simbolaj rozoj kaj por c\u0302iuj partoprenantoj ric\u0302a bang\u0302ustaj\u0302o preparita de la solenizanintoj."}, {"text_idx": "#000013", "text": "La kunveno de la 13a de marto restos longe en la memoro de c\u0302iuj partoprenantoj. Kiam ni renkontig\u0302as, parolas kaj festas en tiom granda grupo de senioroj, ni ankau\u0306 realigas la mesag\u0302on de nia gvidanto \u201cNi g\u0302uu c\u0302iun donacitan tagon kaj ni amu: homojn, bestojn, florojn, arbojn, nubojn en la c\u0302ielo .\u201d. Plenigu nian au\u0306tunan vivon per diversaj aktivaj\u0302oj por fari g\u0302in interesa kaj bela ."}]